יהודה יפרח

יהודה יפרח (נולד בשנת תשל"ו 1976) הוא עיתונאי וראש הדסק המשפטי של העיתון "מקור ראשון".

ביוגרפיה
יפרח למד בישיבה התיכונית אור עציון, שש שנים בישיבת ההסדר בעתניאל ושבע שנים במכון משפטי ארץ להכשרת דיינים. למד בנוסף בכולל בריסק, בישיבת המקובלים בית אל, ואצל הרב אליעזר צבי ספרין, האדמו"ר מקומרנא בית שמש. שירת בצה"ל כקצין בחיל השריון והגיע במילואים לדרגת רב-סרן.

בעל תואר ראשון בחינוך ממכללת מורשת יעקב, ותואר שני ודוקטורט במחשבת ישראל מאוניברסיטת בר-אילן. עבודת התזה שלו עוסקת בהעלאת מחשבות זרות בתורת הבעל שם טוב ותלמידיו,יהודה יפרח, העלאת המחשבות הזרות במסורת ר' ישראל בעל שם טוב בכתבי תלמידיו, אוניברסיטת בר-אילן תשס"ח ועבודת הדוקטורט עוסקת בקבלה של האדמו"ר האמצעי בחב"ד, הרב דובער שניאורי.יהודה יפרח, התבוננות, התפעלות והשגה פרקטיקות מיסטיות בכתבי ר' דובער שניאורי – 'האדמו"ר האמצעי' מחב"ד, אוניברסיטת בר-אילן תשע"ד סיים תואר במשפטים ב.

לימד כעשר שנים במדרשת שובה, ובמסגרתה הקים את בית המדרש הגבוה 'פנימה'. כשלוש שנים לימד במכינה הקדם צבאית אלישע שבנווה צוף. הקים וניהל במשך שלוש שנים את "סטנדר - אתר הלימודים לציבור הדתי".

בשנת ה'תשע"א (2011) הקים בעיתון מקור ראשון מוסף בשם "צדק", מגזין שבועי לענייני משפט, דין והלכה. הוא ערך את המוסף עד שנת 2014 אז מונה לראש הדסק המשפטי של העיתון. במקביל לעבודתו במקור ראשון עורך יפרח את מדור "הכרוניקה" בכתב העת השילוח.

בעבר פרסם מאמרים פובליציסטיים רבים בבמות שונות כגון בשבע, הארץ, נקודה, סגולה ועוד. כתיבתו עוסקת בתחומים מגוונים: משפט, הלכה, פוליטיקה, פילוסופיה, קבלה, וחברה.

עוסק בדמיון מודרך בשיטת 'דמיון נובע'. הוא מחזיק ברישיונות טיס וצלילה.

כיום משתתף ומעביר הרצאות בארגון חזון לאומי, בתוכנית למנהיגות ציבורית. 

מתגורר בתקוע.

 קישורים חיצוניים 

 ריכוז של חלק ממאמריו, באתר news1
 אתר של יהודה יפרח העוסק בדמיון מודרך, באתר שפת הנפש

 הערות שוליים 

קטגוריה:סגל מקור ראשון
קטגוריה:בוגרי ישיבת עתניאל
קטגוריה:בוגרי מכללת אורות ישראל/מורשת יעקב
קטגוריה:בוגרי הקריה האקדמית אונו: משפטים
קטגוריה:בעלי תואר דוקטור מאוניברסיטת בר-אילן
קטגוריה:בוגרי ישיבת אור עציון
קטגוריה:תקוע: אישים
קטגוריה:ישראלים שנולדו ב-1976